Document ID: 31999R1226

ΚΑΝΟΝΙΣΜΟΣ (ΕΚ) αριθ. 1226/1999 ΤΗΣ ΕΠΙΤΡΟΠΗΣ
της 28ης Μαΐου 1999
για χορήγηση παρεκκλίσεων όσον αφορά τις στατιστικές ασφαλιστικών υπηρεσιών
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 410/98(2), και ιδίως το άρθρο 12x,
Εκτιμώντας:
(1) ότι ο κανονισμός (ΕΚ, Ευρατόμ) αριθ. 58/97 θέσπισε ένα κοινό πλαίσιο για την παραγωγή κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα του ασφαλιστικού τομέα εντός της Κοινότητας·
(2) ότι είναι απαραίτηση η χορήγηση παρεκκλίσεων όσον αφορά τις στατιστικές ασφαλιστικών υπηρεσιών·
(3) ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σύμφωνα με το άρθρο 11 του κανονισμού (ΕΚ, Ευρατόμ) αριθ. 58/97 οι παρεκκλίσεις από τα χαρακτηριστικά του καταλόγου Α του παραρτήματος 5 προσδιορίζονται στο παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 1999.

Labels: 4
2
19
18
15